OpenLLM-France/wikimedia huggingface dataset:
# Litoria subglandulosa

Litoria subglandulosa és una espècie de granota que viu a Austràlia.
Està amenaçada d'extinció per la pèrdua del seu hàbitat natural.

## Referències

* Hines, H., Clarke, J. & Robertson, P. 2004. Litoria subglandulosa. Llista Vermella d'Espècies Amenaçades de la UICN 2006. Consulta: 29 d'abril del 2008.
# Danny Henriques

Danny Agostinho Henriques (nascut el 29 de juliol de 1997) és un futbolista professional portuguès que juga com a defensa central a l'AEK Làrnaca.

## Carrera de club

Henriques va néixer a Rotterdam, als Països Baixos. de pares portuguesos. Va jugar al futbol base amb l'SBV Excelsior i el SC Cambuur, abans de marxar a Portugal amb la UD Vilafranquense a la tercera divisió.
El 13 de juny de 2018, Henriques va signar un contracte de tres anys amb l'Belenenses SAD, per jugar inicialment amb l'equip sub-23. Va debutar a la Primera Lliga el 8 de febrer de 2020, substituint primerencament el lesionat Nuno Coelho en una derrota a casa per 0-2 contra el CD Santa Clara. Va marcar el seu primer gol el cap de setmana següent, inaugurant la victòria fora de casa per 2-1 davant el Boavista FC, tot i que després va ser expulsat per dues targetes grogues.

## Referències

* 1 2 3
* ↑ Freriks, Gijs. «Rotterdammer hoopt op Benfica, Sporting of Porto: ‘Dat is mijn droom’» (en neerlandès). Voetbal Zone, 21-06-2018. [Consulta: 8 febrer 2020].
* ↑ Silva, Flávio Miguel «Danny Henriques contratado ao Vilafranquense» (en portuguès). , 14-06-2018 [Consulta: 25 setembre 2021].
* ↑ Esteves, Adérito. «Belenenses-Santa Clara, 0–2 (crónica)» (en portuguès). Mais Futebol, 08-02-2020. [Consulta: 25 setembre 2021].
* ↑ Castro, Ricardo Jorge. «Boavista-Belenenses, 1–2 (crónica)» (en portuguès). Mais Futebol, 16-02-2020. [Consulta: 25 setembre 2021].

## Enllaços externs

* Danny Henriques, fitxa a ForaDeJogo
* Danny Henriques, Fitxa a Soccerway
* Fitxa a Voetbal.com
# Agnes Mary Claypole

Agnes Mary Claypole (Bristol, Regne Unit, 1 de gener de 1870 - Concord (Nou Hampshire), Estats Units, 29 d'agost de 1954) va ser una zoòloga i professora de ciències naturals estatunidenca, que va contribuir al coneixement de l'ovogènesi.
Natural de Bristol, amb nou anys emigrà amb la seva família als Estats Units. El 1887 es va matricular a la Facultad Buchtel College. I el 1894 va estudiar a la Universitat Cornell per a optar al grau de mestria. El 1896 es graduà per la Universitat de Chicago.
Amb la seva tesi a la mestria en ciències va estudiar el tracte digestiu de les anguiles. També va treballar en diverses posicions al Throop College, l'Institut de Tecnologia de Califòrnia, entre les quals la d'instructor en zoologia, professora de ciències naturals, i curadora (1903-1904). Fou membre de l'Associació Americana per a l'Avenç de la Ciència i de la Boston Society of Natural History. I es convertí en la primera dona nominada per a un càrrec de professor al departament de medicina de la Universitat Cornell.
El seu germà fou el professor de ciències Edward Waller Claypole 5 i la seva germana bessona la fisiòloga i patòloga Edith Jane Claypole (1870-1915).

## Referències

* 1 2 Harvey, Joyce (ed.); Ogilvie, Marilyn (ed.). The biographical dictionary of women in science: pioneering lives from ancient times to the mid-20th century (Vol. I). Nova York: Taylor & Francis, 2000, p. 266-267. ISBN 9780203801451 [Consulta: 8 maig 2020].
* ↑ Ogilvie, Marilyn Bailey. Women in Science: Antiquity Through the Nineteenth Century: a Biographical Dictionary with Annotated Bibliography. MIT Press, 1986, p. 57–58. ISBN 978-0-262-65038-0 [Consulta: 8 maig 2020].
* ↑ Shearer, Benjamin F.; Smith Shearer, Barbara. «Agnes Mary Claypole Moody». A: Notable women in the life sciences: a biographical dictionary. Westport, Connecticut: Greenwood Press, 1996, p. 289-292. ISBN 0-313-29302-3 [Consulta: 8 maig 2020].
* ↑ «Miss Agnes M. Claypole has been appointed Assistant in Microscopy, Histology, and Embryology in the Cornell University Medical College. Miss Claypole is the third woman Appointed to a teaching position in Cornell University, but the first one in the Medical Department». The British Medical Journal, 29-10-1898, pàg. 1375 [Consulta: 8 maig 2020].
* ↑ «Agnes Mary Claypole Moody (1870-1954)». Smithsonian Institution Archives. [Consulta: 8 maig 2020].
# Delacroix (cràter)

Delacroix és un cràter d'impacte en el planeta Mercuri de 158 km de diàmetre. Porta el nom del pintor francès Eugène Delacroix (1798-1863), i el seu nom va ser aprovat per la Unió Astronòmica Internacional el 1979.

## Referències

* ↑ «Delacroix». Gazetteer of Planetary Nomenclature. United States Geological Survey, 11-10-2016. [Consulta: 3 juny 2017].

## Vegeu també

* Llista de cràters de Mercuri
# Llengua !Xóõ

La llengua ǃXóõ o Taa (també escrit !Khong i !Xoon) és una llengua tuu notable pel seu gran nombre de fonemes, potser el més gran del món. També es destaca per tenir potser la càrrega funcional més important de consonants de clic, amb un recompte que va trobar que el 82% dels elements bàsics del vocabulari començaven amb un clic.
La majoria de parlants viuen a Botswana, però uns quants centenars viuen a Namíbia. S'autoanomenen Xoon (pl. ǃXooŋake) o ʼNǀohan (pl. Nǀumde), segons el dialecte que parlin. Les llengües tuu són una de les tres famílies lingüístiques tradicionals que formen les llengües khoisan.

## Classificació

Fins al redescobriment d'alguns parlants ancians de Nǁng als anys noranta, es pensava que Taa era l'últim membre supervivent de la família lingüística Tuu.

## Dialectes

Hi ha prou variacions dialectals a Taa que es podria descriure més aviat com un continu dialectal que com una sola llengua. Els dialectes taa es divideixen en dos grups, cosa que suggereix una difusió històrica d'oest a est:
* Taa Occidental: ǃXoon Occidental de Traill i Nǀuǁʼen de Dorothea Bleek
* Taa Oriental:
** ǃAma (occidental)
** Variants orientals
*** !Xoon Oriental (Branca aïllada)
*** Tsaasi – ǂHuan
**** Tsaasi
**** ǂHuan

## Referències

* ↑ The Taa pronunciation of "ǃXóõ" can be heard in this recording, repeated from 0′16″ to 0′24″.
* ↑ Alan Barnard (…) Hunters and Herders of Southern Africa, p.xxii.
* ↑ Click languages
* ↑ See Sands & Gunnink (2019) "Clicks on the fringes of the Kalahari Basin Area." In Clem et al. (eds), Theory and Description in African Linguistics: Selected Papers from the 47th Annual Conference on African Linguistics. Language Science Press, Berlin, pp. 703–724.
* ↑ Naumann (2011) "A preliminary classification of Taa dialects".
# Gunnar Bakke

Gunnar Bakke (24 d'octubre de 1959) és un polític noruec del Partit del Progrés, i actualment l'alcalde de la ciutat de Bergen, Noruega.
# Litoria splendida

Litoria splendida és una espècie de granota arborícola descrita per primer cop el 1977. Té un àmbit de distribució limitat: només viu a la costa nord-oriental d'Austràlia, al Territori del Nord i Austràlia Occidental. S'assembla a la reineta gegant, una espècie propera amb la qual se la pot confondre.
# Josep Manaut Viglietti

Josep Manaut Viglietti (Llíria, Camp de Túria, 1898 - Madrid, 1971) fou un pintor i teòric de l'art valencià.
Estudià a l'acadèmia de Sant Carles de València i a la de San Fernando de Madrid, on fou deixeble de Joaquim Sorolla. Va obtenir una beca per a estudiar a El Paular i el 1924 anà pensionat a París per la Junta d'Ampliació d'Estudis per a estudiar l'impressionisme. Alhora, fou influït per la Institución Libre de Enseñanza i Manuel Bartolomé Cossío, i ingressà a la maçoneria.
El 1928 s'establí a Madrid, on des del 1930 fou professor a l'Acadèmia de San Fernando de Madrid i soci del Círculo de Bellas Artes i de l'Ateneo de Madrid, així com president de l'Asociación de Profesores Titulares de Dibujo. Alhora començà a pinta conreant un realisme dins la tradició llumista, però sensible al fauvisme el 1934. El 1933, però, va deixar l'Acadèmia per a treballar com a professor encarregat del curs als Instituts de Secundària de Tortosa (1933-1935) i Ronda (1936).
Durant la guerra civil espanyola fou militant d'Acció Republicana i simpatitzant del Partit Valencianista d'Esquerra, presidí Cultura Popular Valenciana i s'afilià al PCE. En acabar la guerra fou condemnat pel Tribunal Especial per a la Repressió de la Maçoneria i el Comunisme a 12 anys de presó i un dia, commutada després per 6 anys i un dia de confinament a Durango. Va romandre tancat a Carabanchel el 1943-1944, a Durango el 1944-1945 i després va romandre a Madrid el 1945-1949. Després es dedicà a la pintura i a escriure tractats d'art hel·lenística i romana, així com estudis sobre Caravaggio i Sorolla.

## Publicacions

* Estudios sobre la pintura helenística-romana. II. La personalidad de Michelangelo Caravaggio y su proyección en la pintura española de los siglos XVI y XVII (1962)
* Crónica del pintor Joaquín Sorolla (1962)

## Llegat

El 2002, la Universitat Carles III de Madrid dedicà una exposició de dibuixos i pintures realitzades durant la seva estada a la presó de Carabanchel. El desembre 2004, la Galerí de Arte Amador de los Ríos a Madrid va dedicar-lo una retrospectiva.
A València hi ha una exposició permanent de la seva obra, Col·lecció permanent José Manaut, obert al públic.

## Bibliografia

* Santi Cortés Carreres València sota el règim franquista (1939-1951) Publicacions de l'Abadia de Montserrat, 1995
* Emilio Fernànez Cordobés, José Manaut Viglietti. Dibujos. (castellà) Presentació amb reproduccions de dibuixos de Viglietti, març de 2012

## Referències

* ↑ «Josep Manaut Viglietti». Gran Enciclopèdia Catalana. Barcelona: Grup Enciclopèdia Catalana.
* ↑ Arxivat 2018-11-12 a Wayback Machine. «La Universidad Carlos III de Madrid acoge una exposición de José Manaut Viglietti (castellà) Arxivat 2018-11-12 a Wayback Machine., Universia, 10 de gener de 2002
* ↑ ««José Manaut Viglietti»». Arxivat de l'original el 2022-08-17. [Consulta: 22 setembre 2008].
* ↑ Col·lecció permanent José Manaut
# Aleksàndrovka (Tambov)

* Per a altres significats, vegeu «Aleksàndrovka».
Aleksàndrovka (en rus: Александровка) és un poble de l'óblast de Tambov, a Rússia, segons el cens del 2010 tenia 150 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
# Llengua (múscul)

La llengua és un múscul de tipus esquelètic que reposa a la part inferior de la boca. Manipula els aliments per mastegar i empassar com a part del procés digestiu, i és l'òrgan principal del gust. La superfície superior de la llengua (dors) està coberta per papil·les gustatives allotjades en nombroses papil·les linguals. És sensible i es manté humit per la saliva i està ricament proveït de nervis i vasos sanguinis. La llengua també serveix com a mitjà natural per netejar les dents. Una funció important de la llengua és la capacitat de la parla en humans i la vocalització en altres animals.
Com a part de l'aparell digestiu, la seva funció principal és la de manipular el menjar, ajudar a mastegar i a empassar (deglució).
La llengua també és l'òrgan principal del gust. Una gran part de la superfície de la llengua es troba coberta per les papil·les linguals (prop d'unes 9000).
La llengua, gràcies a la seva gran sensibilitat i àmplia varietat de moviments (degut a la gran quantitat de nervis i vasos sanguinis que conté) és un element essencial a l'hora de formar els sons de la parla.
El tel de la llengua o frenet de la llengua és l'hipoglòs.

## Referències

* ↑ Maton, Anthea; Hopkins, Jean; McLaughlin, Charles William; Johnson, Susan; Warner, Maryanna Quon; LaHart, David; Wright, Jill D.. Human Biology and Health. Englewood Cliffs, New Jersey, US: Prentice Hall, 1993. ISBN 0-13-981176-1.
Viccionari
# Gunnar Andersen (saltador d'esquí)

Gunnar Andersen (Modum, 26 de febrer de 1909 - 26 de juny de 1988) va ser un saltador d'esquí noruec que va competir durant la dècada de 1930. En el seu palmarès destaca una medalla d'or al Campionat del Món d'esquí nòrdic de 1930.

## Referències

* ↑ Gunnar Andersen a International Ski Federation
# Cleòcrit

Cleòcrit (en llatí Cleocritus, en grec antic Κλεόκριτος) va ser un atenenc, herald dels Misteris d'Eleusis, que es va exiliar d'Atenes durant el govern dels Trenta Tirans i hi va tornar amb Trasibul.
Després de la batalla de Muníquia, l'any 404 aC, com que tenia molt bona veu i molt poderosa, es va dirigir al poble que lluitava al costat dels trenta tirans i el va instar a deixar la lluita i acabar la guerra civil, segons diu Xenofont. Aristòfanes el satiritza a Les granotes, i diu que era tan alt i corpulent com n'era de potent la seva veu.

## Referències

* ↑ Xenofont. Hel·lèniques, II, 4
* ↑ Aristòfanes. Les granotes, 1433
* ↑ Smith, William (ed.). «Cleocritus». A Dictionary of Greek and Roman biography and mythology. [Consulta: 1r febrer 2022].
# Josep Manel Casany

* No s'ha de confondre amb el cantant José Manuel Casañ.
Josep Manel Casany (Montcada, Horta Nord, 1963) és un actor polifacètic (teatre, cine, televisió i doblatge) i director de teatre valencià. És germà de la també actriu Maribel Casany. El 2017 va ser finalista als Premis Max per la seva interpretació a Hamlet Canalla.
Com a actor de teatre ha treballat en companyies valencianes importants com Albena Teatre o Moma Teatre, però sobretot a la Companyia de Teatre Micalet, participant en un dels seus èxits més sonats com és l'espectacle musical Ballant, ballant, i en 2015 amb Yutaka Teatro, Glups!. Al Teatre Nacional de Catalunya ha participat en el muntatge d'Un mes al camp, d'Ivan Turguénev, sota la direcció de Josep Maria Mestres. El 2017 va fer El sopar dels idiotes al Teatre Calderón (Alcoi).
A la televisió ja participat en diverses ficcions valencianes del Canal 9, amb papers protagonistes a sèries històriques com Herència de sang o A flor de pell. També ha participat en sèries més recents com Negocis de família o Maniàtics, o a les produccions de Conta Conta i Albena Teatre per a la TVV com Socarrats, Per nadal, torrons o Evolució. El darrer treball en què ha participat per a Canal 9 han estat les sèries Unió Musical Da Capo i L'Alqueria Blanca. També ha interpretat alguns papers a sèries de televisió d'àmbit espanyol com Policías (Antena 3), El comisario o Hospital Central (Telecinco).

## Referències

* ↑ «Un Hamlet 'canalla' reflexiona sobre la corrupción y la política» (en castellà). El Diario, 13-10-2016. [Consulta: 10 novembre 2016].
* ↑ «L'actor valencià Josep Manel Casany, finalista als premis MAX». ncv noticias, 21-04-2017 [Consulta: 17 desembre 2017].
* ↑ «Josep Manel Casany: «En el tren de los políticos, la cultura ocupa el último vagón»». Las Provincias, 31-07-2017 [Consulta: 17 desembre 2017].
* ↑ «Moma Teatre recrea el "Tío Vania" de Chéjov en el Teatro Rialto» (en castellà). La Vanguardia, 01-02-2016. [Consulta: 10 novembre 2016].
* ↑ «La comedia musical 'Glups!!' Vuelve al Teatro Micalet 30 años después de su estreno» (en castellà). Levante-EMV, 30-01-2015. [Consulta: 10 novembre 2016].
* ↑ «Casany: "Nos gusta recrearnos con las debilidades de los otros"». El Mundo, 04-02-2017 [Consulta: 17 desembre 2017].

## Enllaços externs

* Fitxa a la web de l'Associació d'Actors i Actrius Valencians Arxivat 2010-04-01 a Wayback Machine.
# Lieja-Bastogne-Lieja 1984

La Lieja-Bastogne-Lieja 1984 fou la 70a edició de la clàssica ciclista Lieja-Bastogne-Lieja. La cursa es va disputar el diumenge 15 d'abril de 1984, sobre un recorregut de 246,7 km.
El vencedor final fou l'irlandès Sean Kelly, per davant de Phil Anderson i Greg LeMond.

## Classificació general

| | Ciclista | Equip | Temps |
| 1 | Sean Kelly | Skil-Sem | 6h 47' 31" |
| 2 | Phil Anderson | Panasonic-Raleigh | m. t. |
| 3 | Greg LeMond | Renault-Elf | m. t. |
| 4 | Steven Rooks | Panasonic-Raleigh | m. t. |
| 5 | Acácio da Silva | Malvor-Bottecchia-Vaporella | m. t. |
| 6 | Marc Madiot | Renault-Elf | m. t. |
| 7 | Claude Criquielion | Splendor-Mondial Moquettes-Marc | + 3" |
| 8 | Laurent Fignon | Renault-Elf | m. t. |
| 9 | Joop Zoetemelk | Kwantum Hallen-Yoko | m. t. |
| 10 | Pascal Jules | Renault-Elf | + 1'42" |

## Referències

* «Cyclisme - Liège - Bastogne - Liège - 1984» (en francès). les-sports.info. [Consulta: 23 octubre 2015].

## Enllaços externs

* Web oficial (anglès) (francès)
# Delegació del Govern d'Espanya a Catalunya

La Delegació del Govern d'Espanya a Catalunya és l'òrgan de la secretaria d'Estat de Política Territorial, pertanyent al Ministeri de Política Territorial i Funció Pública d'Espanya, que representa el Govern espanyol a la comunitat autònoma de Catalunya. La delegació se situa al Palau Ramon Montaner, del barri de la Sagrada Família de l'Eixample de Barcelona.
El Govern espanyol disposa d'una residència oficial per als seus delegats situada al carrer de l'Abadessa Olzet, al barri de Pedralbes de la ciutat de Barcelona. Malgrat ser propietat del govern des de 1978, no tots els delegats hi han volgut viure. Joan Rangel i Montserrat García Llovera, ambdós del govern de José Luis Rodríguez Zapatero (PSOE), van preferir mantenir-se a la seva residència.

## Delegats

* 1982-1982: Jacint Ballesté Perarnau
* 1982-1993: Francesc Martí i Jusmet
* 1993-1996: Miguel Solans Soteras
* 1996-2003: Julia García-Valdecasas Salgado
* 2003-2004: Susanna Bouis Gutiérrez
* 2004-2011: Joan Rangel i Tarrés
* 2011-2012: Montserrat García Llovera
* 2012-2016: María de los Llanos de Luna Tobarra
* 2016-2018: Josep Enric Millo i Rocher
* 2018-2022: Teresa Cunillera i Mestres
* 2022-2023: Maria Eugènia Gay i Rosell
* 2023- actualitat: Carlos Prieto Gómez

## Vegeu també

* Delegació del govern (Espanya)

## Referències

* ↑ «Delegació del Govern a la Comunitat Autònoma de Catalunya». Seap.minhap.gob.es. Arxivat de l'original el 2016-09-18. [Consulta: 31 maig 2016].
* ↑ Montañés, José Ángel «La Delegación del Gobierno de Barcelona se abrirá al público» (en castellà). El País [Madrid], 01-03-2015. ISSN: 1134-6582.
* ↑ Cardús, Pere. «Llanos de Luna es fa arreglar una torre a Pedralbes per a viure-hi». Vilaweb, 03-07-2013. [Consulta: 3 juliol 2013].
* ↑ «El Gobierno regional elogia a Miguel Solans en su despedida» (en castellà). ElPais.com, 30-07-1993. [Consulta: 8 gener 2014].
* ↑ «La nova delegada del govern a Catalunya, Susanna Bouis, pren possessió del càrrec». 324.cat, 09-11-2006. [Consulta: 8 gener 2014].
* ↑ «Mª Llanos de Luna Tobarra». Seap.minhap.gob.es. Arxivat de l'original el 2016-08-07. [Consulta: 31 maig 2016].
* ↑ «Enric Millo substitueix Llanos de Luna com a delegat del govern espanyol a Catalunya». Vilaweb, 19-11-2016. [Consulta: 19 novembre 2016].
* ↑ «Teresa Cunillera, nueva delegada del Gobierno en Catalunya». La Vanguardia.
* ↑ «Confirmado: Maria Eugènia Gay sustituirá a Cunillera como delegada del Gobierno en Cataluña» (en castellà), 14-01-2022. [Consulta: 27 febrer 2022].

## Enllaços externs

* Delegació del Govern d'Espanya a Catalunya - Lloc web oficial
# Gurdwara Bangla Sahib

La Gurdwara Bangla Sahib (en hindi: गुरुद्वारा बंगला साहिब) és el principal temple sikh de la ciutat de Delhi (en l'Índia). Situat molt prop de la cèntrica Connaught Place, la seva estructura es reconeix immediatament per la seva peculiar cúpula daurada.
La Gurdwara Bangla Sahib va ser originàriament un palau, conegut com a Jaisinghpura, edifici propietat del Raja Jai Singh, governant de l'Índia del segle XVII. El vuitè Guru sikh, el Guru Har Krishan, va residir en ella durant la seva estada a Delhi en 1664.
En aquesta època, una epidèmia de còlera va assolar la ciutat. El Guru va ajudar els afectats oferint ajuda i aigua fresca procedent del pou de la casa. L'aigua d'aquest pou és ara considerada com curativa. Sikhs de tot el Món venen al temple per recollir l'aigua miraculosa i portar-la fins a les seves llars. La gurdwara ha esdevingut un centre de pelegrinatge no només pels sikhs, sinó també pels hinduistes.
El complex inclou un temple, cuina, un estany, una escola, i una galeria d'art. El temple està construït en marbre, inclòs el sòl. La zona que envolta l'estany té un paviment realitzat en colors vius i amb dibuixos geomètrics. L'estany està envoltat per una sèrie de columnes que formen una espècie de claustre.

## Referències

* ↑ Gurudwara Bangla Sahib

## Enllaços externs

* www.banglasahib.org/ Arxivat 2009-03-22 a Wayback Machine. (anglès)
# Chromis scotochiloptera

Chromis scotochiloptera és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 16 cm de longitud total.

## Distribució geogràfica

Es troba a les Filipines i Indonèsia.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Llista de jutges de Torres

Els jutges de Torres foren els sobirans del Jutjat de Torres a l'illa de Sardenya.

## Llista de jutges de Torres

* Gonnari Comit de Salanis (o Gunnari Comit de Salanis) jutge d'Arborea i Torres, començaments del segle xi.
* Barisó d'Arborea i Torres meitad del segle xi.
* Andreu Tanca, meitat del segle XI
* Marià I de Torres segona meitad del segle XI-vers 1082
* Constantí I de Torres vers 1082-vers 1127
* Gunnari I de Torres vers 1127-1153 (absent a les croadas 1147-1150)
* Saltar de Gunale, pretendent 1127
* Itocor Gambella, regent vers 1127-1140
* Barisó II de Torres, regent 1147-1150, jutge 1153-1186 (mort el 1191)
* Constantí II de Torres 1186-1198
* Comit de Torres 1198-1218
* Marià II de Torres 1218-1233 (associat 1203-1218)
* Barisó III de Torres 1233-1236
* Adelàsia de Torres 1236-1259
* Ubald I Visconti de Gallura (espòs) 1236-1238
* Enzo de Hohenstaufen 1238-1239 (rei 1238-1239, nominal rei 1238-1272)
* Repartit entre Arborea i els Dòria 1272-1323
* A Catalunya-Aragó des del 1323-1324
# Districte de Malësi e Madhe

ElDistricte de Malësi e Madhe és un dels 36 districtes d'Albània (en albanès: rrethe). La seva superfície és de 897 quilòmetres ² i té 55000 habitants.
La capital del districte és Koplik. El districte depèn de la prefectura de Shkodra.
El districte limita amb els districtes adjacents de Shkodër i Tropojë. Alhora també limita amb Montenegro.
El districte conté els municipis:
* Gruemirë
* Kastrat
* Hot
* Grudë
* Triesh
* Koja e Kucit
* Kelmend
* Koplik
* Qendër
* Shkrel

## Referències

* ↑ «POPULLSIA SIPAS RRETHEVE, 2001-2010». Albanian Institute of Statistics. Arxivat de l'original el 2011-07-24. [Consulta: 9 setembre 2010].
* ↑ Shkoder County. «Administrative division». Arxivat de l'original el 27 de juliol 2011. [Consulta: 2 agost 2010].
# Llengua miyako

Miyako és una llenga ryukyuenca del sud parlada per unes 55.000 persones a les illes Miyako, al Japó. Està relacionada amb la llengua yaeyama.
Es distingeixen tres grups dialectals: Tarama, Irabu i Miyako (a l'illa principal). D'aquests, el de Tarama és el més allunyat i de vegades es considera una llengua independent.
És única entre les llengües japòniques que admet consonants no nasals al final de síl·laba.

## Referències

* ↑ «Miyako». Ethnologue.
# Districte de Bucheggberg

El districte de Bucheggberg és un dels deu districtes del cantó de Solothurn (Suïssa). Té una població de 7582 habitants (cens de 2007) i una superfície de 62.86 km². Està format per 21 municipis i el cap del districte és Mühledorf.

## Municipis

* CH-4583 Aetigkofen
* CH-4587 Aetingen
* CH-3254 Balm bei Messen
* CH-4578 Bibern
* CH-4585 Biezwil
* CH-4582 Brügglen
* CH-3307 Brunnenthal
* CH-4579 Gossliwil
* CH-4577 Hessigkofen
* CH-4581 Küttigkofen
* CH-4586 Kyburg-Buchegg
* CH-4574 Lüsslingen
* CH-4571 Lüterkofen-Ichertswil
* CH-4584 Lüterswil-Gächliwil
* CH-3254 Messen
* CH-4583 Mühledorf
* CH-4574 Nennigkofen
* CH-4588 Oberramsern
* CH-3253 Schnottwil
* CH-4576 Tscheppach
* CH-4588 Unterramsern

## Vegeu també

* Districtes del Cantó de Solothurn